ꦫꦶꦕꦶꦏ꧀ꦏꦤ꧀ꦒꦩꦼꦭ꧀ꦭꦤ꧀ꦗꦮ

꧋ꦥꦶꦫꦤ꧀ꦠꦶꦒꦩꦼꦭꦤ꧀ꦗꦮꦲꦶꦏꦸꦏꦛꦃꦏꦛꦲꦶꦥꦸꦤ꧀/ꦭꦸꦩꦿꦲꦶꦥꦸꦤ꧀ꦢꦶꦥꦸꦤ꧀ꦢꦩꦼꦭ꧀ꦱꦏꦶꦁꦠꦺꦴꦱꦤ꧀(ꦭꦺꦴꦒꦩ꧀)ꦲꦤ꧀ꦠꦮꦶꦱꦶꦥꦸꦤ꧀:ꦮꦼꦱꦶ꧈ꦠꦼꦩ꧀ꦧꦒꦕꦩ꧀ꦥꦸꦂꦫꦺꦗꦱ(ꦤꦶꦏꦼꦭ꧀)꧈ꦲꦸꦠꦮꦥꦺꦫꦸꦁꦒꦸ꧈ꦩ꧀ꦭꦶꦒꦶꦮꦶꦭꦲꦺ꧉ꦪꦺꦤ꧀ꦒꦿꦺꦴꦧꦺꦴꦒꦤꦺꦲꦸꦠꦮꦫꦚ꧀ꦕꦏꦤꦺꦲꦸꦩꦸꦩ꧀ꦱꦏꦏꦪꦸ꧉ꦧꦲꦤ꧀ꦠꦩ꧀ꦧꦲꦤ꧀ꦱꦤꦺꦱꦶꦥꦸꦤ꧀ꦲꦶꦁꦒꦶꦃꦩꦼꦤꦶꦏꦥꦿꦶꦁ꧈ꦏꦸꦭꦶꦠ꧀(ꦏꦁꦒꦺꦴꦏꦼꦤ꧀ꦝꦁ)ꦭꦤ꧀ꦭꦶꦪꦤꦺ꧉ꦥꦶꦫꦤ꧀ꦠꦶꦒꦩꦼꦭꦤ꧀ꦏꦁꦲꦺꦴꦫꦲꦤꦏꦤ꧀ꦝꦸꦠꦤ꧀ꦠꦺꦴꦱꦤ꧀ꦲꦶꦏꦸꦩꦸꦁꦏꦼꦤ꧀ꦝꦁ꧈ꦒꦩ꧀ꦧꦁ꧈ꦉꦧꦧ꧀꧈ꦱꦸꦭꦶꦁ꧈ꦱꦶꦠꦺꦂꦲꦸꦒꦠꦧꦸꦲꦺ꧉

ꦏꦼꦭꦺꦴꦩ꧀ꦥꦺꦴꦏ꧀ꦥꦶꦫꦤ꧀ꦠꦶ
꧋ꦥꦶꦫꦤ꧀ꦠꦶꦒꦩꦺꦭꦤ꧀ꦧꦶꦱꦢꦶꦏꦺꦭꦺꦴꦩ꧀ꦥꦺꦴ'ꦄꦏꦺꦢꦝꦺꦴꦱ꧀꧇꧔꧇ꦥꦺꦫꦔꦤ꧀ꦆꦁꦒꦶꦃꦩꦼꦤꦶꦏ꧇
ꦒꦺꦴꦔꦤ꧀:ꦏꦼꦩ꧀ꦥꦾꦁ꧈ꦏꦼꦛꦸꦏ꧀‌꧈ꦏꦼꦩ꧀ꦥꦸꦭ꧀‌꧈ꦏꦼꦤꦺꦴꦁꦭꦤ꧀ꦒꦺꦴꦁ
ꦧꦭꦸꦔꦤ꧀:ꦱꦫꦺꦴꦤ꧀ꦥꦤꦺꦫꦸꦱ꧀‌꧈ꦱꦫꦺꦴꦤ꧀ꦧꦫꦸꦁ꧈ꦢꦼꦩꦸꦁ꧈ꦱ꧀ꦭꦼꦤ꧀ꦛꦼꦩ꧀ꦭꦤ꧀ꦱ꧀ꦭꦼꦤ꧀ꦛꦺꦴ
ꦥꦤꦺꦫꦸꦱꦤ꧀:ꦧꦺꦴꦤꦁ꧈ꦒꦺꦤ꧀ꦝꦺꦂ꧈ꦒꦩ꧀ꦧꦁ꧈ꦱꦶꦠꦼꦂ꧈ꦕꦼꦊꦩ꧀ꦥꦸꦁ꧈ꦱꦸꦭꦶꦁꦭꦤ꧀ꦉꦧꦧ꧀
ꦏꦼꦤ꧀ꦝꦁ:ꦏꦼꦤ꧀ꦝꦁꦭꦤ꧀ꦧꦼꦝꦸꦒ꧀꧈

꧋ꦩꦱꦶꦁꦩꦱꦶꦁ꧇꧔꧇ꦏꦼꦭꦺꦴꦩ꧀ꦥꦺꦴꦏ꧀ꦲꦶꦁꦢꦸꦮꦸꦂꦲꦶꦏꦸꦢꦸꦮꦺꦥ꦳ꦸꦁꦱꦶꦥꦶꦪꦩ꧀ꦧꦏ꧀ꦥꦶꦪꦩ꧀ꦧꦏ꧀ꦏꦁꦒꦺꦤ꧀ꦢꦩꦺꦭ꧀ꦱ꧀ꦮꦤ꧀ꦠꦺꦤ꧀ꦲꦶꦁꦏꦁꦲꦂꦩꦺꦴꦤꦶꦱ꧀꧈ꦱꦤꦺꦱꦶꦥꦸꦤ꧀ꦏꦼꦭꦺꦴꦩ꧀ꦥꦺꦴꦏ꧀ꦏꦁꦲꦸꦒꦔꦼꦠꦺꦴ'ꦄꦏꦺꦱ꧀ꦮꦫꦤꦶꦁꦢꦸꦢꦸꦱꦏꦥꦶꦫꦤ꧀ꦠꦶ꧈ꦏꦼꦭꦺꦴꦩ꧀ꦥꦺꦴꦏ꧀ꦲꦶꦏꦶꦪꦲꦶꦏꦸ:ꦒꦺꦫꦺꦴꦁ꧈ꦱꦶꦤ꧀ꦝꦺꦤ꧀꧈ꦄꦭꦺꦴꦏ꧀꧈ꦱꦺꦁꦒꦏꦤ꧀ꦭꦤ꧀ꦏꦺꦥ꧀ꦭꦺꦴꦏ꧀꧉

꧋ꦲꦸꦫꦸꦠꦤ꧀ꦥꦶꦫꦤ꧀ꦠꦶꦒꦩꦼꦭꦤ꧀ꦩꦶꦠꦸꦫꦸꦠ꧀ꦥ꦳ꦸꦁꦱꦶꦤꦺꦏꦮꦶꦮꦶꦠꦤ꧀ꦱꦏꦒꦫꦥ꧀ꦔꦫꦺꦥ꧀‌꧈ꦲꦶꦁꦒꦶꦃꦩꦼꦤꦶꦏ:
ꦉꦧꦧ꧀
ꦏꦼꦤ꧀ꦝꦁ
ꦏꦼꦤ꧀ꦝꦁꦒꦼꦝꦺ
ꦏꦼꦤ꧀ꦝꦁꦧꦠꦔꦤ꧀
ꦏꦼꦤ꧀ꦝꦁꦮꦪꦔꦤ꧀
ꦏꦼꦤ꧀ꦝꦁꦏꦺꦠꦶꦥꦸꦁ
ꦒꦺꦤ꧀ꦝꦺꦂꦧꦫꦸꦁ
ꦒꦺꦤ꧀ꦝꦺꦂꦥꦤꦺꦫꦸꦱ꧀
ꦧꦺꦴꦤꦁꦧꦫꦸꦁ
ꦧꦺꦴꦤꦁꦥꦤꦺꦫꦸꦱ꧀
ꦱ꧀ꦭꦺꦤ꧀ꦛꦺꦩ꧀
ꦢꦼꦩꦸꦁ
ꦱꦫꦺꦴꦤ꧀
ꦱꦫꦺꦴꦤ꧀ꦧꦫꦸꦁ
ꦱꦫꦺꦴꦤ꧀ꦥꦤꦺꦫꦸꦱ꧀/ꦥꦺꦏꦶꦁ
ꦏꦼꦛꦸꦏ꧀
ꦏꦼꦩ꧀ꦥꦾꦁ
ꦏꦼꦤꦺꦴꦁ
ꦏꦼꦩ꧀ꦥꦸꦭ꧀
ꦒꦺꦴꦁꦱꦸꦮꦸꦏꦤ꧀
ꦒꦺꦴꦁꦄꦒꦼꦁ
ꦱꦸꦭꦶꦁ
ꦒꦩ꧀ꦧꦁ
ꦱꦶꦠꦺꦂ/ꦕꦺꦭꦺꦩ꧀ꦥꦸꦁ

Kategori:Kesenian Jawa
Kategori:Gamelan
Kategori:Gamelan Jawa
Kategori:Piranti gamelan Jawa
Kategori:Piranti musik
Kategori:ꦲꦏ꧀ꦱꦫꦗꦮ